ช่วง2เดือนมานี้มีอาการปวดฟันด้านในสุดและสังเกตว่ามีการโยก2ซี่ติดกัน มีอาการปวดเป็นระยะๆ ทำให้ไม่สามารถเคี้ยวอาหารด้านซ้ายได้เลยครับ สามารถถอนออกได้หรือไม่หรือต้องรักษาอาการยังไง มีค่าใช้จ่ายประมาณเท่าไหร่ครับ ขอบครับ
สวัสดีค่ะ อาการปวดฟัน ฟันโยก อาจเกิดจาก1. ฟันผุ ซึ่งหากผุลึกไปถึงชั้นโพรงประสาทฟัน ทำให้มีอาการปวดมากได้ หากทิ้งไว้ไม่รักษา เชื้อโรคก็จะยิ่งลงลึกและอาจทำให้เกิดเป็นฝีหนองที่ปลายรากฟัน ส่วนตัวฟันก็จะเกิดการโยกและอาจหลุดออกในที่สุด2. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้ ซึ่งหากเหงือกอักเสบเป็นมาก ก็จะทำให้ฟันโยกได้หรือทั้งนี้ อาจพบทั้ง 2 สาเหตุร่วมกันก็ได้3. เป็นฟันคุด และมีการผุเกิดขึ้นแนะนำว่าควรต้องไปพบทันตแพทย์ เพื่อตรวจว่าเกิดจากสาเหตุใดะ หากเกิดจากฟันผุที่ลึกลงไปจนถึงรากฟัน ก็ต้องรักษารากฟันเเสียก่อน หลังจากนั้น จะทำการอุดคลองรากฟัน แล้วทำการบูรณะตัวฟันให้กลับมาใช้งานได้ตามปกติ แต่หากไม่สามารถรักษารากฟันได้ ก็ต้องถอนฟันออกค่ะ สำหรับค่าใช้จ่ายในการรักษา จะขึ้นอยู่กับแต่ละสถานพยาบาลค่ะ ซึ่งจะไม่เท่ากัน สามารถสอบถามได้ยังสถานที่ที่จะไปรักษาค่ะในเบื้องต้น หากปวดมาก อาจททานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวดได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันทุกวัน ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ